Document ID: 32011R0541

IZVEDBENA UREDBA KOMISIJE (EU) št. 541/2011
z dne 1. junija 2011
o spremembi izvedbene Uredbe (EU) št. 540/2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti člena 78(2) Uredbe,
ob upoštevanju naslednjega:
(1)
Primerno je narediti seznam aktivnih snovi, ki se štejejo kot registrirane v skladu z Uredbo (ES) št. 1107/2009, in aktivnih snovi, registriranih v skladu z navedeno uredbo, v ločenih delih Priloge k Izvedbeni uredbi Komisije (EU) št. 540/2011 (2).
(2)
Uredbo (EU) št. 540/2011 je zato treba ustrezno spremeniti.
(3)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (EU) št. 540/2011 se spremeni:
(1)
člen 1 se nadomesti z naslednjim:
„Člen 1
Aktivne snovi iz dela A Priloge se štejejo kot registrirane v skladu z Uredbo (ES) št. 1107/2009.
Aktivne snovi, registrirane v skladu z Uredbo (ES) št. 1107/2009, so določene v delu B Priloge.“
(2)
Priloga k Uredbi (EU) št. 540/2011 se spremeni v skladu s Prilogo k tej uredbi.
Člen 2
Ta uredba začne veljati dan po objavi v Uradnem listu Evropske unije.
Uporablja se od 14. junija 2011.
Ta uredba je v celoti zavezujoča in se neposredno uporablja v vseh državah članicah.
V Bruslju, 1. junija 2011

Labels: 3
6